**Matematika V.B, V.C**


**Rysovanie kolmíc a rovnobežiek**

Konštrukcia rovnobežiek


**Rovnobežky sú také čiary, medzi ktorými sa nachádza stále tá istá vzdialenosť**.

Postup pri ich konštrukcii je nasledovný:


1. vezmeme si trojuholníkové pravítko, priložíme ho na papier a na tej strane, ktorá je najdlhšia narysujeme priamku **p. S pravítkom nesmieme pohnúť!**

[](https://oskole.detiamy.sk/media/userfiles/image/matematika/rysovanie/rysovanie1.jpg)


1. vezmeme si obyčajné dlhé pravítko a priložíme ku jednej z kratších strán trojuholníka, a to tak, aby sa akurát dotýkali, ale nie moc pevno

[](https://oskole.detiamy.sk/media/userfiles/image/matematika/rysovanie/rysovanie2.jpg)

1. obidve pravítka si pevne uchopíme. Dlhé pravítko je bez pohybu pevne pripojené a s trojuholníkovým pravítkom budeme hýbať smerom dolu alebo hore, doľava alebo doprava, podľa toho, kde máme rovnobežku narysovať(v našom prípade budeme rysovať smerom doprava)

[](https://oskole.detiamy.sk/media/userfiles/image/matematika/rysovanie/rysovanie3.jpg)

1. Narysujeme rovnobežku

[](https://oskole.detiamy.sk/media/userfiles/image/matematika/rysovanie/rysovanie4.jpg)

Konštrukcia kolmíc


**Kolmice sú dve čiary (priamky, polpriamky, úsečky) ktoré zvierajú spoločne uhol 90°.**

Tentokrát je postup jednoduchší a na ich konštrukciu nám stačí iba trojuholníkové pravítko s ryskou:


1. Vezmeme si pravítko a ľubovoľne zostrojíme priamku **p**, na ktorej si ľubovoľne zvolíme bod **B.**Priamku narysujeme dostatočne dlhú

[](https://oskole.detiamy.sk/media/userfiles/image/matematika/rysovanie/rysovanie5.jpg)

1. Vezmeme si trojuholníkové pravítko a priložíme ho na priamku tak, aby ryska uprostred pravítka prekrývala priamku. Treba ho priložiť tak, aby koniec rysky na pravítku bol v bode B

[](https://oskole.detiamy.sk/media/userfiles/image/matematika/rysovanie/rysovanie6.jpg)

1. Zostrojíme kolmicu

[](https://oskole.detiamy.sk/media/userfiles/image/matematika/rysovanie/rysovanie7.jpg)

##### 

##### Zopakujte si:

1. Čo je rovnobežka a aký je postup pri jej zostrojovaní? – nakreslite
2. Čo je kolmica a aký je postup pri jej zostrojovaní? – nakreslite

Zdroje: https://oskole.detiamy.sk/clanok/zakladne-pravidla-rysovania-konstrukcia-rovnobeziek-a-kolmic

Riešenia odovzdajte do 11.02.2022 na wlcekova@mail.com